Vindavviser

En vindavviser er et visir som kan monteres over dørene på biler for å hindre at nedbør skal komme inn i bilen når tilfelle vinduet er på gløtt. De er ofte laget av plast, polykarbonat eller lignende materialer. Vindavvisere kan også endre formen på luftstrømmen når man lufter, og kan ifølge enkelte produsenter "gi ventilasjon uten at det trekker". Den endrede luftstrømmen kan i noen tilfeller gi vindsus.

Typer 
Vindavvisere kan hovedsakelig deles inn i to typer: De som monteres ved å stå i spenn og de som limes fast med teip.

 Spennmonterte avvisere (in-channel) monteres som regel mot undersiden av vinduets øverste kanal.
 Limte avvisere (stick-on eller tape-on) kommer som regel med dobbelsidig teip (fra for eksempel 3M) hvilket muliggjør montering på oppsiden av vinduskanalen. Det vil vanligvis si på rammen til døren, men noen ganger på taket istedet dersom vinduet er uten ramme.

Vindavvisere kan også brukes på soltak, da gjerne for å endre luftstrømmen

Lignende utstyr 

 Panserbeskytter er et lignende produkt som skal beskytte billakken mot insekter.
 Bakrutesjalusi (tysk Heckjalousie eller Heckscheibenjalousie, engelsk rear window louvers﻿ eller rear window blinds) også kalt «laksetrapp», er en slags persienne som kan monteres på en bils bakrute. Bakrutesjalusi skal sørge for at bakvinduet ikke blir like lett skittent samt gjøre at mindre sjenerende sollys kommer inn gjennom bakvinduet, men har av enkelte bileksperter blitt betegnet som et motefenomen. Lamborghini Miura er en av de første bilene som kom med bakrutesjalusi originalt. Laksetrapp er et slangord for bakrutesjalusi.

Se også 
 Bobil
 Vindusfilm
 Tetningslist

Referanser 

Bildeler